Gul viðvörun er nú í gildi á Faxaflóasvæði . Ljósm. Veðurstofan Uppfærð frétt . Enn er búið að gefa út gula viðvörun fyrir Faxaflóasvæði enda hríðarveður með blindbyl á köflum . Samkvæmt upplýsingum frá veðurstofu er nú suðvestan 5 til 23 m / s með éljagangi og verður frameftir degi . Búast má við takmörkuðu eða lélegu skyggni í éljum , versnandi akstursskilyrðum og samgöngutruflunum , einkum í efribyggðum . Fólki er bent á að sýna varkárni og fylgjast með veðurspám . Foreldrar eru beðnir um að fylgja börnum til skóla og tómstundum í verstu byljunum . Flug hefur raskast í dag og eru notendur strætó beðnir um að fylgjast með tilkynningum hjá Bus 4u og Strætó bs . Veðurstofan spáir hvassviðri eða stormi þegar líða tekur á daginn og er fólk hvatt til að fylgjast vel með viðvörunum . Íbúar eru beðnir um að huga vel að lausamunum og að meta ástandið hverju sinni þegar börn eru að fara til og frá skóla eða tómstundum . Gul viðvörun hefur verið gefin út fyrir allt landið í dag . Búast má við hvassviðri eða stormi frá kl. 15:00 í dag og frameftir morgni þann 8. janúar . Á Faxaflóa getur vindur farið í allt að 25m / s úr suðvestri með éljagangi . Röskun verður á flugi í dag og á morgun og er fólk hvatt til að fylgjast með komum og brottförum á vef Isavia . Landsnet hefur gefið það út að viðbragðsáætlun hafi verið virkjuð fyrir Reykjanes , þar sem veðuráraun eykst á raforkukerfið . Þá hefur Strætó bs. sent frá sér tilkynningu um að tvísýnt verði með ferðir á Suðurnesjum þegar líða tekur á daginn .